rejauldu/bengali-wikipedia huggingface dataset:
ইরাকি বিরাদরি হল একটি সুন্নি মুসলিম জাতি যারা মূলত ভারতের উত্তর প্রদেশের পূর্বাঞ্চলের গাজীপুর, আজমগড়, বালিয়া, দেওরিয়া এবং গোরখপুর জেলায় বসবাস করে। ইরাকি বিরাদরি জনজাতিকে ইরাকি শেখ নামেও অভিহিত করা হয়।  ইরাকি বিরাদরিরা ইরাক দেশ থেকে আসা অভিবাসীদের বংশধর। সাম্প্রতিক তথ্য অনুযায়ী তাদের পূর্বপুরুষরা ছিলেন সৈয়দ মাসুদ আল হুসাইনির বংশধর এবং ইরাক থেকে আসা অভিবাসী। সৈয়দ মাসুদ আল হুসাইনি সফলভাবে দিল্লি সালতানাতের অধীনে গাজীপুর এলাকায় শাসন ও রাজ্যবিস্তার করেছিলেন। মামলুক সুলতান ফিরোজ শাহ তুঘলক দ্বারা ১৩৩০ সালের দিকে সদ্য বিজিত শহরে তিনি তার পরিবারের সাথে বসতি স্থাপন করেছিলেন। about district-history"Tehsil | District Ghazipur, Government of Uttar Pradesh | India,"  ইরাকি বিরাদরিরা চোদ্দ শতকে গাজিপুরে বসতি স্থাপন করেছিল। প্রাথমিকভাবে, কয়েক শতাব্দী ধরে তাদের জনসংখ্যা উল্লেখনীয়ভাবে বৃদ্ধি প্রায়। প্রধানত নোনাহরায় এবং অন্যান্য স্থানের মধ্যে, গাজীপুরে, এবং পরবর্তীকালে তাদের পার্শ্ববর্তী জেলা, যথা, আজমগড়, বালিয়া, দেওরিয়া, গোরখপুর এবং আরও কিছু জায়গায় তাদের জনবসতি বাড়তে থাকে।Lar, Iraqis, Trade under ‘Gorakhpur’ by North-Western Provinces (India)1874 Allahabad Iraqis under ‘People’(1907)  পূর্ব উত্তর প্রদেশেও তাদের সংখ্যা উল্লেখনীয়ভাবে বাড়তে থাকে। ৩০০ বছর বা তার বেশি বয়সী তাদের পূর্বপুরুষরা গাজীপুর সহ পূর্বোক্ত জেলার অনেক শহর ও গ্রামে তাদের স্বতন্ত্র পরিবারের সংখ্যা বাড়তে থাকে।Book “Apno Ki Talash”- Shajra of distinct Iraqi Families of eastern Uttar Pradesh   বিংশ শতাব্দীতে উত্তরপ্রদেশে বেশিরভাগ ইরাকি বেরাদরি লোকেরা ব্যবসায় নিয়োজিত ছিল, যদিও তাদের অল্প সংখ্যক কিছু সম্প্রদায় জেলায় বা গ্রামে গ্রামে অর্থঋণদাতা, জমিদার হিসাবে কাজ করেছিল। সাম্প্রতিক অতীতের উদাহরণ থেকে জানা যায় যে তারা উত্তরপ্রদেশের উত্তর পূর্ব অঞ্চলে ব্যবসা, উত্তর পশ্চিম বিহারে চিনিকলের মালিকানা, কলকাতার বস্ত্র কারখানা, এছাড়াও কানপুরে চামড়ার কাজ এবং নেপালে হোটেল ব্যবসা ইত্যাদির সাথে যুক্ত ছিল। ভারতের বড় বড় শহরে বসবাসকারী ইরাকি বিরাদরিরা এখনও তাদের ব্যবসা চালিয়ে যাচ্ছেন। কানপুর, কলকাতা এবং চেন্নাইয়ের চামড়া শিল্প, নেপালে হোটেল এবং পর্যটন ব্যবসার সাথে তারা এখনও স্বক্রিয়ভাবে যুক্ত। এখন এই সম্প্রদায়ের বেশিরভাগ লোক আবাসস্থলে খুচরা ব্যবসা এবং ছোট উৎপাদন ব্যবসায় জড়িত। এদের অনেকেই ভারতে ও বিদেশে চিকিৎসক, শিক্ষক এবং প্রকৌশলী হিসেবে কাজ করেন।  ইরাকি বিরাদরির বর্তমান জনসংখ্যার আকার অনুযায়ী তারা ভারতের সংখ্যালঘু জাতিগোষ্ঠীর অন্তর্ভুক্ত। গত ৬০০-৭০০ বছরে এই শহরগুলিতে বহিরাগতদের জনসংখ্যা ক্রমাগত বেড়েছে। ইরাকি বিরাদরির বেশিরভাগ বংশধর এখনও তাদের প্রাচীন বাসভুমির শহরে এবং পূর্ব উত্তরপ্রদেশের গাজীপুর, বালিয়া, দেওরিয়া/গোরখপুর, মৌ এবং আজমগড়ের অন্যান্য নিকটবর্তী শহরে বাস করে। এই সম্প্রদায়ের লোকেরা উর্দু ভাষা অথবা স্থানীয় ভোজপুরি ভাষা এবং আওয়াধি উপভাষায় কথা বলে। ৫০-১০০ বছর আগে বেশিরভাগ ইরাকি বিরাদরি পরিবারে লোকেদের আরবি/ফার্সি ভাষার উপর শক্তিশালী দখল ছিল।   তথ্যসূত্র   বিষয়শ্রেণী:ভারতের মুসলিম সম্প্রদায় বিষয়শ্রেণী:উত্তরপ্রদেশের মুসলিম সম্প্রদায় বিষয়শ্রেণী:ভারতীয় সুন্নি মুসলিম বিষয়শ্রেণী:ইসলামি সম্মানসূচক উপাধি বিষয়শ্রেণী:ইরাকি বংশোদ্ভূত ভারতীয় ব্যক্তি
thumb|right|হৃৎপিণ্ডের ভিত্তি এবং পিছনের অংশ। করোনারি সাইনাস, করোনারী সালকাসে গমন করে। মধ্য কার্ডিয়াক শিরা, পশ্চাদগামী আন্তঃনিলয় সালকাসে গমন করে। সালকাস দুটি ক্রাক্স কর্ডিসে মিলিত হয়  ক্রাক্স কর্ডিস (ল্যাটিন "ক্রাক্স" অর্থ "পরস্পর ছেদন" থেকে) হলো হৃৎপিণ্ডের পশ্চাৎ পৃষ্ঠের একটি বিন্দু, যেখানে করোনারি সালকাস (নিলয় থেকে অলিন্দকে পৃথক করে) এবং পশ্চাৎপৃষ্ঠের আন্তঃনিলয় সালকাস মিলিত হয়। ক্রাক্স কর্ডিস অস্ত্রোপচারের জন্য গুরুত্বপূর্ণ। অ্যাট্রিওভেনট্রিকুলার নোডাল ধমনী, একটি ছোট কিন্তু গুরুত্বপূর্ণ রক্তনালি যা হৃদপিণ্ডের চূড়ার কাছাকাছি চলে যায়। এটি ডান ও বাম করোনারি ধমনীর অ্যানাস্টোমোটিক বিন্দু।  বিষয়শ্রেণী:হৃৎপিণ্ডের শারীরস্থান
শ্রীরামপুর জমিদার বাড়ি বাংলাদেশের পটুয়াখালী জেলার দুমকি উপজেলার শ্রীরামপুর গ্রামে অবস্থিত মুঘল শাসনামলের এক ঐতিহাসিক জমিদার বাড়ি। এটি স্থানীয়দের কাছে মিয়া বাড়ি নামে পরিচিত।  ইতিহাস পটুয়াখালী জেলার দুমকি উপজেলার শ্রীরামপুর গ্রামে জমিদারী প্রতিষ্ঠিত হয় মুঘল শাসনামলের বাংলার প্রথম নবাব মুর্শিদকুলী খাঁর শাসনামলে। এই জমিদার বাড়ির প্রতিষ্ঠাতা শিবল খাঁ ছিলেন একজন হিন্দু ধর্মাবলম্বী। তখন তার নাম ছিল শ্রী শিব প্রসাদ মুখোপাধ্যায়। তিনি এবং তার ভাই শ্রী ভব প্রসাদ মুখোপাধ্যায় নবাব মুর্শিদকুলী খাঁনের একজন উচ্চপদস্থ কর্মকর্তা ছিলেন। শ্রী শিব প্রসাদ মুখোপাধ্যায় ইসলাম ধর্মে ধর্মান্তরিত হয়ে নাম রাখেন শিবল খাঁ। আর এতেই নবাব মুর্শিদকুলী খাঁন খুশি হয়ে তাকে জমি এবং মিয়া উপাধি প্রদান করেন। নবাব তাকে যে জমি দান করেন, তার পরিমাণ ছিলো এক ভাটায় যতদূর যাওয়া যায় তার সমান। পরবর্তীতে জমিদার শিবল খাঁর ছেলে কালে খাঁ জমিদারীর আওতায় আরো অনেক মৌজা যোগ করেন। মোট ৫৬টি মৌজা এই জমিদারীর আওতায় ছিলো।  বর্তমান অবস্থা জমিদার বাড়িটির প্রবেশমুখে কয়েকটি গেইট বা প্রবেশদ্বার রয়েছে। ভিতরে জমিদারদের তৈরি করা বাসস্থান বা প্রাসাদ রয়েছে। একটি অন্ধকার কূপ রয়েছে। তবে এখন সবগুলোই প্রায় ধ্বংসের মুখে। জমিদার বাড়িটিতে মুঘলিয় নকশায় তৈরি করা একটি মসজিদ এবং জমিদার কালে খাঁ মিয়া ও তার স্ত্রী জুলেখার জোড়া কবর। জমিদার বাড়ির পাশেই মুঘল আমলে খালের উপর তৈরি করা একটা ব্রিজও রয়েছে। এছাড়াও এই জমিদার বাড়ির আওতাধীন এলাকায় এখনো কিছু মুঘল আমলের স্থাপনা রয়েছে।   তথ্যসূত্র   বিষয়শ্রেণী:পটুয়াখালী জেলার দর্শনীয় স্থান বিষয়শ্রেণী:পটুয়াখালী জেলার ভবন ও স্থাপনা বিষয়শ্রেণী:বাংলাদেশের প্রাসাদ বিষয়শ্রেণী:দুমকি উপজেলা বিষয়শ্রেণী:জমিদার বাড়ি
পাটো আব্রাহাম (জন্ম ১৯৬৬) হলেন নাইজেরিয়ান পতিতা এবং যৌনকর্মীদের মানবাধিকার কর্মী। তার মতে নাইজেরিয়ায় যৌনতা এবং পতিতাবৃত্তি অপরাধগণ্য না। ২০১৪ সাল পর্যন্ত তিনি নাইজেরিয়ার আফ্রিকান সেক্স ওয়ার্কার্স অ্যালায়েন্সের (এএসডাব্লুএ) নেতা ছিলেন।  তিনি নাইজেরিয়ার যৌনকর্মের উন্নতির লক্ষ্যে গঠিত একটি এনজিও প্রতিষ্ঠিত উইমেন অফ পাওয়ার ইনিশিয়েটিভ (ডাব্লুওপিআই) এর সভাপতিও রয়েছেন।  তিনি যৌনকর্মীদের দ্বারা গৃহীত অপব্যবহার ও অবজ্ঞার বিরুদ্ধে লেগোসের রাস্তায় ধারাবাহিক প্রতিবাদ করেছেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:নাইজেরীয় সক্রিয়কর্মী বিষয়শ্রেণী:যৌন ইতিবাচকতা
জাতিসংঘের ইরাক-কুয়েত পর্যবেক্ষণ মিশন (ইউনিকম) ৯ এপ্রিল ১৯৯১ সালে উপসাগরীয় যুদ্ধের পরে নিরাপত্তা পরিষদের রেজুলেশন ৬৮৯ (১৯৯১) দ্বারা প্রতিষ্ঠিত হয়, এবং ১৯৯১ সালের মে মাসের প্রথম দিকে সম্পূর্ণরূপে মোতায়েন করা হয়।  যৌথ সামরিক পর্যবেক্ষকদের কাজ ছিল ইরাক-কুয়েত সীমান্ত এবং খাওর আবদুল্লাহ জলপথ বরাবর অসামরিক এলাকা (ডিএমজেড) পর্যবেক্ষণ করা, সীমান্ত লঙ্ঘন রোধ করা এবং কোনো শত্রুতামূলক পদক্ষেপের বিবৃতি দেত্তয়া। ৫ ফেব্রুয়ারি ১৯৯৩ সালে নিরাপত্তা পরিষদের রেজুলেশন ৮০৬-এর অধীনে লঙ্ঘন প্রতিরোধে শারীরিক পদক্ষেপ অন্তর্ভুক্ত করার জন্য মেয়াদসীমা বাড়ানো হয়েছিল এবং বাহিনীকে একটি উদ্দেশ্যযুক্ত তিনটি যান্ত্রিক পদাতিক ব্যাটালিয়ন যুক্তের সমর্থনে প্রসারিত করা হয়েছিল।  ইউনিকম এর মেয়াদসীমা ৬ অক্টোবর ২০০৩ এ সম্পন্ন হয়েছিল।  বাহিনীর সদর দপ্তর ছিল ইরাকের উম্ম কাসরে, ডিএমজেডের মধ্যে। ২৮ ফেব্রুয়ারি ১৯৯৫ সালে বাহিনীর সর্বোচ্চ শক্তি ছিল ১,১৮৭। নিরাপত্তা পরিষদ জুলাই ২০০৩ সালে চূড়ান্ত সময়ের জন্য এর মেয়াদসীমা প্রসারিত করে। মিশনটি ৩০ সেপ্টেম্বর ২০০৩ এ শেষ হয়েছিল। সে সময় ১৩৫ টিরও বেশি সামরিক পর্যবেক্ষক এবং বেসামরিক কর্মী ছিল, যারা প্রধানত সীমান্ত চেকপয়েন্টগুলি রক্ষা করেছিলেন। শেষ পর্যন্ত একটি নতুন সংঘাত অর্থাৎ ইরাকের যুদ্ধ "শান্তি রক্ষা" মিশনকে ভেঙে দেয়। ২০০৩ সালে ইরাক আক্রমণের সময় সামরিক সরঞ্জামের ঝাঁক কুয়েতে জড়ো হয় এবং ইরাকের সীমানা অতিক্রম করে। মিশনটির সময় ১৮ জন নিহত হয়।  এতে অবদানকারীরা হল বাংলাদেশ (যান্ত্রিক পদাতিক ব্যাটালিয়ন সহ), আর্জেন্টিনা, অস্ট্রিয়া, কানাডা, চিলি, চীন, ডেনমার্ক, ফিজি, ফিনল্যান্ড, ফ্রান্স, জার্মানি, ঘানা, গ্রিস, হাঙ্গেরি, ভারত, ইন্দোনেশিয়া, আয়ারল্যান্ড, ইতালি, কেনিয়া, মালয়েশিয়া, নাইজেরিয়া, নরওয়ে, পাকিস্তান, ফিলিপাইন, পোল্যান্ড, রোমানিয়া, রাশিয়া ফেডারেশন (২৪ ডিসেম্বর ১৯৯১ সালের আগে সোভিয়েত ইউনিয়ন), সেনেগাল, সিঙ্গাপুর, সুইডেন, সুইজারল্যান্ড, তানজানিয়া, থাইল্যান্ড, তুরস্ক, যুক্তরাজ্য, মার্কিন যুক্তরাষ্ট্র, উরুগুয়ে এবং ভেনেজুয়েলা ছাড়াও প্রতিষ্ঠাপন পর্বে (এপ্রিল–অক্টোবর ১৯৯১) ইউনিকম ইউএনফআইসিওয়াইপি এবং ইউনিফিল থেকে নেওয়া একটি বহুজাতিক বিএন স্টাফ (সুই-ফিন-নোর) এবং পাঁচটি পদাতিক কোম্পানির সমন্বয়ে গঠিত একটি নিরাপত্তা ব্যাটালিয়ন একটি কানাডিয় সামরিক প্রকৌশলী রেজিমেন্ট (১ সিইআর) অন্তর্ভুক্ত করে।  অস্ট্রিয়া, ডেনমার্ক, ফিজি, ঘানা, নেপাল এবং মার্কিন যুক্তরাষ্ট্র এই সৈন্যদের সরবরাহ করেছিল। এছাড়াও নরওয়ে থেকে একটি রক্ষণাবেক্ষণ/মেরামত এবং পুনরুদ্ধার বিভাগ এবং সুইডেনের একটি সদর দপ্তর লজিস্টিক কোম্পানি ইউনিফিল থেকে ছিল।  তথ্যসূত্র   বুরি, জ্যান (২০০৩). "জাতিসংঘ ইরাক-কুয়েত পর্যবেক্ষণ মিশন"। আন্তর্জাতিক শান্তিরক্ষা, ১০ (২): ৭১–৮৮।   বহিঃসংযোগ  জাতিসংঘের আর্কাইভে জাতিসংঘের ইরাক-কুয়েত পর্যবেক্ষণ মিশন (ইউনিকম) (১৯৯১-২০০৩) -এর নথি  বিষয়শ্রেণী:কুয়েতের বৈদেশিক সম্পর্ক বিষয়শ্রেণী:ইরাক–কুয়েত সম্পর্ক বিষয়শ্রেণী:ভারত জড়িত সামরিক অভিযান
রচনা সংশোধন ও নিবন্ধ মানোন্নয়ন সংঘের রচনা সংশোধনের অনুরোধ পাতায় অনুরোধকৃত নিবন্ধে কাজ শুরু করার পূর্বে অনুরোধকারীর আলাপ পাতায় বার্তা রাখতে টেমপ্লেটটি ব্যবহার করুন। যাঁর আলাপ পাতায় বার্তাটি প্রদান করা হবে, তাঁর নাম স্বয়ংক্রিয়ভাবে যুক্ত হয়ে যাবে।  টেমপ্লেটে স্বাক্ষর প্রদানের পূর্বে অতিরিক্ত কথা বা "শুভকামনা" জাতীয় শব্দ যুক্ত করা যায় ("স্বাক্ষর" পরামিতি ব্যবহার করে)। পরামিতিটি ইচ্ছাকৃতভাবে ফাঁকা রাখা যায়; সেক্ষেত্রে স্বয়ংক্রিয়ভাবে আপনার ডিফল্ট স্বাক্ষর যুক্ত হবে। এই টেমপ্লেটটি  টেমপ্লেটের সমতুল্য; মূলত দ্বিতীয়োক্ত টেমপ্লেটটি থেকেই বর্তমান টেমপ্লেটটি তৈরি করা হয়েছে।  এই টেমপ্লেটটি সাবস্টিটিউট করার প্রয়োজন নেই। ব্যবহারকারীর নাম যুক্ত করতে টেমপ্লেটটি জাদু শব্দ ব্যবহার করে।   ব্যবহার  {{রসনিমা রচনা সংশোধন শুরু | নিবন্ধ = নিবন্ধের শিরোনাম | স্বাক্ষর = আপনার শুভকামনা বাক্য, ~~~~ }}   পরামিতি   পরামিতি বর্ণনা নিবন্ধ  রচনা সংশোধন শুরু করা নিবন্ধের শিরোনাম (আবশ্যিক) স্বাক্ষর  আপনার পক্ষ থেকে শুভকামনা বাক্য ও স্বাক্ষর (~~~~)   উদাহরণ    আরও দেখুন   টেমপ্লেট:রসনিমা নিবন্ধ মানোন্নয়ন শুরু  উইকিপিডিয়া:রচনা সংশোধন ও নিবন্ধ মানোন্নয়ন সংঘ/টেমপ্লেট
২৩তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের ত্রয়োবিংশ আয়োজন। ২০২১ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০২২ সালের ২৭শে মে ঢাকার বঙ্গবন্ধু আন্তর্জাতিক সম্মেলন কেন্দ্রের হল অব ফেমে আয়োজিত এক অনুষ্ঠানে এই বছরের বিজয়ীদের মধ্যে পুরস্কার বিতরণ করা হয়। এই অনুষ্ঠানটি উপস্থাপনা করেন অভিনেতা রিয়াজ ও ফেরদৌস।  বিজয়ী ও মনোনীতদের তালিকা নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে। আজীবন সম্মাননা  রুনা লায়লা  সাবিনা ইয়াসমিন  তারকা জরিপ  সেরা গায়ক সেরা গায়িকা তানভীর ইভান - "অভিমান" (বেস্ট ফ্রেন্ড ৩)  অজয় রায় - "রিমঝিম বৃষ্টি ঝরে যায়" (চিরকাল আজ)  ইমরান মাহমুদুল - "এক দেখায়"  তাহসান রহমান খান - "একদিন" অবন্তী সিঁথি - "রূপকথার জগতে" (নেটওয়ার্কের বাইরে)  দিলশাদ নাহার কনা - "তোর মতো আমাকে" (শান)  কোনাল - "হৃদয়ের আয়না" (শনির দশা)  সাবরিনা পড়শী - "এক দেখায়" সেরা চলচ্চিত্র অভিনেতা সেরা চলচ্চিত্র অভিনেত্রী সিয়াম আহমেদ - মৃধা বনাম মৃধা  আরিফিন শুভ - মিশন এক্সট্রিম  তারিক আনাম খান - মৃধা বনাম মৃধা  শাকিব খান - নবাব এলএলবি জয়া আহসান - অলাতচক্র  আজমেরী হক বাঁধন - রেহানা মরিয়ম নূর  নোভা ফিরোজ - মৃধা বনাম মৃধা  মাহিয়া মাহি - নবাব এলএলবি সেরা টিভি অভিনেতা সেরা টিভি অভিনেত্রী আফরান নিশো - পুনর্জন্ম  জিয়াউল ফারুক অপূর্ব - যদি কোনো দিন  ফারহান আহমেদ জোভান - বেস্ট ফ্রেন্ড ৩  মোশাররফ করিম - শেষটা অন্যরকম ছিল মেহজাবিন চৌধুরী - চিরকাল আজ  তানজিন তিশা - হ্যালো শুনছেন  তাসনিয়া ফারিণ - কমলা রঙের রোদ  সাবিলা নূর - রঙ্গিলা ফানুস সেরা নবীন অভিনয়শিল্পী জান্নাতুল ফেরদৌস ঐশী - মিশন এক্সট্রিম  আফিয়া জাহিন জাইমা - রেহানা মরিয়ম নূর  ইফতেখার রাফসান - দ্য টিচার  সাদিয়া নাবিলা - মিশন এক্সট্রিম  সমালোচক  সেরা চলচ্চিত্র সেরা চলচ্চিত্র পরিচালক রেহানা মরিয়ম নূর - এহসানুল হক  চন্দ্রাবতী কথা - এন রাশেদ চৌধুরী  নোনা জলের কাব্য - রেজওয়ান শাহরিয়ার এন রাশেদ চৌধুরী - চন্দ্রাবতী কথা  আবদুল্লাহ মোহাম্মদ সাদ - রেহানা মরিয়ম নূর  রেজওয়ান শাহরিয়ার - নোনা জলের কাব্য শ্রেষ্ঠ চলচ্চিত্র অভিনেতা শ্রেষ্ঠ চলচ্চিত্র অভিনেত্রী ফজলুর রহমান বাবু - খাঁচার ভেতর অচিন পাখি  তিতাস জিয়া - নোনা জলের কাব্য  শরীফ সিরাজ - ইউটিউমার আজমেরী হক বাঁধন - রেহানা মরিয়ম নূর  তাসনুভা তামান্না - নোনা জলের কাব্য  দিলরুবা দোয়েল - চন্দ্রাবতী কথা সীমিত দৈর্ঘ্য কাহিনিচিত্রে সেরা চিত্রনাট্যকার সীমিতদৈর্ঘ্য কাহিনিচিত্রে সেরা নির্দেশক মারুফ হোসেন - বিলোপ  কিসলু গোলাম হায়দার - লাবণী  ভিকি জাহেদ - ভুলজন্ম   কিসলু গোলাম হায়দার  ইমরাউল রাফাত - তিথির অসুখ  মারুফ হোসেন - আঁধারি সীমিত দৈর্ঘ্য কাহিনিচিত্রে সেরা অভিনেতা সীমিত দৈর্ঘ্য কাহিনিচিত্রে সেরা অভিনেত্রী মনোজ কুমার প্রামাণিক - লাবণী  ইমতিয়াজ বর্ষণ - মরণোত্তম  ইয়াশ রোহান - তিথির অসুখ তাসনিয়া ফারিণ - তিথির অসুখ  মেহজাবিন চৌধুরী - চিরকাল আজ  রুমানা রশীদ ঈশিতা - নটআউট ওয়েব সিরিজে সেরা অভিনেতা জুরিবোর্ডের বিশেষ পুরস্কার আশফাক নিপুন - মহানগর  রবিউল আলম - ঊনলৌকিক  সালেহ সোবহান, সিদ্দিক আহমেদ ও সুকর্ণ শাহেদ - জাগো বাহে সুকর্ণ শাহেদ - জাগো বাহে-এর "বাংকার বয়"  তথ্যসূত্র  বিষয়শ্রেণী:মেরিল-প্রথম আলো পুরস্কার বিষয়শ্রেণী:২০২১-এর চলচ্চিত্র পুরস্কার বিষয়শ্রেণী:২০২১-এর টেলিভিশন পুরস্কার
প্রভাবক বিজ্ঞান বা অনুভূতি বিজ্ঞান হল আবেগ বা প্রভাবের বৈজ্ঞানিক অধ্যয়ন। এর মধ্যে রয়েছে আবেগ প্রকাশ, মানসিক অভিজ্ঞতা এবং অন্যদের মধ্যে আবেগের স্বীকৃতি নিয়ে অধ্যয়ন। বিশেষ প্রাসঙ্গিকতার মধ্যে রয়েছে অনুভূতি, মেজাজ, আবেগ-চালিত আচরণ, সিদ্ধান্ত গ্রহণ, মনোযোগ এবং আত্ম-নিয়ন্ত্রণ, সেইসাথে আবেগের অন্তর্নিহিত শারীরবিদ্যা এবং স্নায়ুবিজ্ঞান।   আলোচনা  আচরণগত, জৈবিক এবং সামাজিক বিজ্ঞানে আবেগের প্রতি ক্রমবর্ধমান আগ্রহ দেখা যায়। গত দুই দশক ধরে গবেষণা ইঙ্গিত দেয় যে ব্যক্তিগত জ্ঞানীয় প্রক্রিয়াকরণ থেকে শুরু করে সামাজিক এবং সম্মিলিত আচরণ পর্যন্ত অনেক ঘটনা প্রভাবক নির্ধারক (অর্থাৎ উদ্দেশ্য, মনোভাব, মেজাজ এবং আবেগ) বিবেচনা না করে বোঝা যায় না।The National Centre of Competence in Research (NCCR) for the Affective Sciences  See also Swiss Center for Affective Sciences; Seidner identified a negative affect arousal mechanism regarding the devaluation of speakers from other ethnic origins. See Stanley S. Seidner [1991] Negative Affect Arousal Reactions from Mexican and Puerto Rican Respondents http://www.eric.ed.gov/ERICWebPortal/custom/portlets/recordDetails/detailmini.jsp?_nfpb=true&_&ERICExtSearch_SearchValue_0=ED346711&ERICExtSearch_SearchType_0=no&accno=ED346711 ১৯৬০-এর দশকের সংজ্ঞানাত্মক বিপ্লব যেমন সংজ্ঞানাত্মক বিজ্ঞানের জন্ম দেয় এবং বিভিন্ন সুবিধাজনক দিক থেকে সংজ্ঞানাত্মক কার্যকারিতা অধ্যয়নকারী শাখাগুলিকে সংযুক্ত করে, প্রভাবক বিজ্ঞানের উদীয়মান ক্ষেত্রটিও সেভাবেই প্রভাবের জৈবিক, মনস্তাত্ত্বিক এবং সামাজিক মাত্রা অধ্যয়নকারী শৃঙ্খলাগুলিকে একত্রিত করতে চায়।  প্রভাবক বিজ্ঞানে বিশেষ করে মনোবিজ্ঞান, প্রভাবক স্নায়ুবিজ্ঞান, সমাজবিজ্ঞান, মনোরোগ, নৃতত্ত্ব, ইথোলজি, প্রত্নতত্ত্ব, অর্থনীতি, অপরাধবিদ্যা, আইন, রাষ্ট্রবিজ্ঞান, ইতিহাস, ভূগোল, শিক্ষা এবং ভাষাবিজ্ঞান অন্তর্ভুক্ত। সমসাময়িক দার্শনিক বিশ্লেষণ এবং আবেগের শৈল্পিক অন্বেষণ দ্বারাও গবেষণাকে অবহিত করা হয়। মানব ইতিহাসে বিকশিত আবেগগুলি পরিবেশগত উদ্দীপনা এবং চ্যালেঞ্জগুলির প্রতি প্রতিক্রিয়া জানাতে জীবগুলিকে তৈরি করে।Ann M.Kring and Erin K.Moran. Emotional Response Deficits in Schizophrenia: Insights From Affective Science. (2008)   স্ট্যানফোর্ড  স্ট্যানফোর্ড বিশ্ববিদ্যালয় মনোবিজ্ঞান বিভাগের একটি প্রভাবক বিজ্ঞান বিভাগ রয়েছে। এটি মানুষের আচরণের অন্তর্নিহিত মনস্তাত্ত্বিক প্রক্রিয়া সম্পর্কে তত্ত্ব পরীক্ষা করার জন্য পরীক্ষামূলক, মনোশারীরবৃত্তীয়, নিউরাল এবং জেনেটিক পদ্ধতির একটি বিস্তৃত পরিসর ব্যবহার করে আবেগ, সংস্কৃতি এবং সাইকোপ্যাথোলজির উপর মৌলিক গবেষণার উপর জোর দেয়। বিষয়গুলির মধ্যে রয়েছে দীর্ঘায়ু, সংস্কৃতি এবং আবেগ, পুরস্কার প্রক্রিয়াকরণ, হতাশা, সামাজিক উদ্বেগ, সাইকোপ্যাথোলজির ঝুঁকি, এবং আবেগের অভিব্যক্তি, দমন এবং ডিসরেগুলেশন।   তথ্যসূত্র   বিষয়শ্রেণী:স্নায়ুমনোবিজ্ঞান
এমেরিক জঁ লুইস জেরার্দ আলফোঁসে লাপোর্ত (; জন্ম: ২২ মে ১৯৯৪) হলেন একজন ফরাসি-স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।  ২০১১ সালে, লাপোর্ত ফ্রান্স অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২১ সালে স্পেনের হয়ে আন্তর্জাতিক পর্যায়ে খেলার জন্য ডাক পেয়েছেন। দলগতভাবে, লাপোর্ত এপর্যন্ত ৯টি শিরোপা জয়লাভ করেছেন, যার মধ্যে ১টি অ্যাথলেটিক বিলবাওয়ের হয়ে এবং ৮টি ম্যানচেস্টার সিটির হয়ে জয়লাভ করেছেন।   প্রারম্ভিক জীবন  এমেরিক জঁ লুইস জেরার্দ আলফোঁসে লাপোর্ত ১৯৯৪ সালের ২২শে মে তারিখে ফ্রান্সের আঁজেতে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ                   বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি পুরুষ ফুটবলার বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:অ্যাথলেটিক বিলবাওয়ের ফুটবলার বিষয়শ্রেণী:ক্লাব দেপোর্তিবো বাস্কোনিয়ার ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:অ্যাথলেটিক বিলবাও বি-এর ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:ইংল্যান্ডে ফরাসি প্রবাসী বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:স্পেনে ফরাসি প্রবাসী ক্রীড়াবিদ বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:বাস্ক বংশোদ্ভূত স্পেনীয় ব্যক্তি বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:স্পেনের নাগরিকীকৃত নাগরিক
গ্রেস ওফুর ইভাখমু, যিনি গ্রেস ওফুর নামেও পরিচিত, একজন নাইজেরীয় অর্থনীতিবিদ, ব্যবসায়ী, আবাসন বিশেষজ্ঞ এবং জনহিতৈষী। তিনি লাইফকার্ড ইন্টারন্যাশনাল ইনভেস্টমেন্ট লিমিটেডের সিইও, অনলাইন স্কুল লাইফকার্ড ইউনিভার্সিটি এবং দাতব্য সংস্থা গ্রেস ওফুর ফাউন্ডেশনের স্বত্বাধিকারী ও প্রতিষ্ঠাতা।   জীবনের প্রথমার্ধ  গ্রেস ওফুরের জন্ম ১৯৭৮ সালের ২৮শে এপ্রিল নাইজেরিয়ার এডোর একপোমায়। তিনি তার প্রাথমিক ও মাধ্যমিক শিক্ষা একপোমাতেই সম্পন্ন করেন। পরে তিনি একপোমার বেন্ডেল স্টেট ইউনিভার্সিটি (বর্তমানে অ্যামব্রোস আলি ইউনিভার্সিটি) থেকে ব্যবসায় প্রশাসনে স্নাতক ডিগ্রি অর্জন করেন। এছাড়াও, তিনি লাগোস বিজনেস স্কুল থেকে একটি ডিগ্রি অর্জন করেন।   ক্যারিয়ার  ওফুরের ব্যবসায়িক জীবন শুরু হয় ২০০৩ সালে, যখন তিনি "ওক্রিকা" নামে পরিচিত পুরাতন পোশাক বিক্রি করতেন এবং একজন পুরনো সহপাঠীর পরামর্শে তিনি রিয়েল এস্টেট বিনিয়োগে মনোনিবেশ করতেন। ২০১৯ সালে, তিনি লাইফকার্ড কোম্পানি চালু করেন এবং বর্তমানে এর সিইও। তার নেতৃত্বে, কোম্পানিটি বিশ্বের বিভিন্ন দেশে বিস্তৃত হয়েছে।   দানশীলতা  ২০২০ সালের ডিসেম্বরে, ওফুর লাইফকার্ড ইন্টারন্যাশনাল ইনভেস্টমেন্টের ব্যবস্থাপনা পরিচালক হিসেবে "নাইজেরিয়ান ফর নাইজেরিয়া ইনিশিয়েটিভ অ্যাওয়ার্ডস" তৈরি করেন এবং গ্রেস ওফুর ফাউন্ডেশন প্রতিষ্ঠা করেন। এই ফাউন্ডেশন সমাজে নারী, শিশু ও যুবকদের সমর্থন করে এবং তাদের ক্ষমতায়নে সহায়তা করে।   তথ্যসূত্র   বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:নারী কর্পোরেট পরিচালক বিষয়শ্রেণী:দাতব্য প্রতিষ্ঠানের প্রতিষ্ঠাতা বিষয়শ্রেণী:২১শ শতাব্দীর নাইজেরীয় ব্যবসায়ী বিষয়শ্রেণী:২১শ শতাব্দীর নাইজেরীয় নারী ব্যবসায়ী বিষয়শ্রেণী:২০শ শতাব্দীর নাইজেরীয় ব্যবসায়ী বিষয়শ্রেণী:২০শ শতাব্দীর নাইজেরীয় নারী ব্যবসায়ী বিষয়শ্রেণী:নাইজেরীয় নারী কোম্পানির প্রতিষ্ঠাতা বিষয়শ্রেণী:নাইজেরীয় নারী জনহিতৈষী বিষয়শ্রেণী:নাইজেরীয় জনহিতৈষী বিষয়শ্রেণী:নাইজেরীয় খ্রিস্টান
সৌম্য জ্যোতি (জন্ম: ১৪ অক্টোবর ২০০১)  একজন বাংলাদেশি অভিনেতা, যিনি নাটক, চলচ্চিত্র ও টেলিভিশন অনুষ্ঠানে অভিনয়ের মাধ্যমে পরিচিতি লাভ করেছেন।  প্রাথমিক জীবন সৌম্য জ্যোতি চিত্রনাট্যকার ও অভিনয়শিল্পী দম্পতি বৃন্দাবন দাস ও শাহানাজ খুশির ছেলে। তার জমজ ভাই দিব্য জ্যোতি। শৈশব থেকেই অভিনয়ের প্রতি তার আগ্রহ ছিল। পড়াশোনার পাশাপাশি তিনি মঞ্চ নাটক ও মিডিয়া সংশ্লিষ্ট বিভিন্ন কর্মকাণ্ডে জড়িত ছিলেন। সৌম্য জ্যোতি নর্থ সাউথ বিশ্ববিদ্যালয় থেকে ইংরেজি সাহিত্য শেষ করেন।  কর্মজীবন সৌম্য জ্যোতির অভিনয় যাত্রা শুরু হয় শিশু শিল্পী হিসেবে। তিনি জনপ্রিয় নাটক ‘পাদুকাবিতান’-এ অভিনেতা চঞ্চল চৌধুরীর শৈশব চরিত্রে অভিনয় করে প্রথমবার দর্শকের দৃষ্টি আকর্ষণ করেন। এরপর ধীরে ধীরে তিনি বিজ্ঞাপনচিত্র, নাটক এবং চলচ্চিত্রে অভিনয় শুরু করেন। তানিম নূর পরিচালিত হইচই ওয়েব সিরিজ কাইজার-এ তার ভূমিকার জন্য সৌম্য প্রচুর প্রশংসা পেয়েছেন, যেখানে তিনি আফরান নিশোর সাথে পর্দা ভাগ করেছিলেন। তানিম নূরের দ্বারা অভিনয় জগতে হাতেখড়ি যেমন হয়েছে, তেমনি সিনেমাজগতেও পদার্পণ তানিম নূরের মাধ্যমেই৷ উৎসব চলচ্চিত্রটিতে তরুণ জাহাঙ্গীর চরিত্রে অভিনয় করে প্রশংসা কুড়িয়েছেন সৌম্য৷    কাজের তালিকা  বছরশিরোনামচরিত্রপরিচালকটীকা২০২২কাইজারঅনন্ততানিম নূরওয়েব ধারাবাহিক২০২৩ইন্টার্নশিপশুভ্র রেজারেজাউর রহমানওয়েব ধারাবাহিকদুঃসাহসী খোকাশেখ মুজিবুর রহমানমুশফিকুর রহমান গুলজার২০২৪নকশীকাঁথার জমিনআকরাম খানমায়াঅনিমেষ আইচওয়েব চলচ্চিত্রব্যবহার বিভ্রান্তহানিফ সংকেতটিভি চলচ্চিত্র২০২৫উৎসবতরুণ জাহাঙ্গীরতানিম নূর  পুরস্কার ও মনোনয়ন বছরপুরস্কারবিভাগকাজফলাফলসূত্র২০২৩মেরিল-প্রথম আলো পুরস্কারসেরা অভিনেতাইন্টার্নশিপ২০২৫বাইফা পুরস্কারসেরা নতুন অভিনেতা (জুরি)নকশীকাঁথার জমিন  তথ্যসূত্র  বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:নর্থ সাউথ বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী পুরুষ মডেল বিষয়শ্রেণী:বাংলা চলচ্চিত্র অভিনেতা
হযরত (, ) হল সম্মানসূচক আরবি উপাধি। এর শাব্দিক অর্থ "উপস্থিত"। উচ্চ মর্যাদার ব্যক্তিদের ক্ষেত্রে ব্যবহৃত পশ্চিমা সম্মানসূচক উপাধি যেমন "Your Honour" (বিচারকদের জন্য), "His/Her Majesty" (রাজকীয় ব্যক্তির জন্য) বা "তার পবিত্রতা" (ধর্মীয় ব্যক্তির জন্য) নামক উপাধির সাথে এর মিল রয়েছে। তুর্কি ও বসনিয়ান ভাষায়ও এই শব্দটি রয়েছে। যদিও এটির শব্দিক অর্থ 'উপস্থিত' কিন্তু ভারতীয় উপমহাদেশে এই শব্দটি দ্বারা সম্মানিত,জনাব,মাননীয় ব্যক্তিবর্গকে বুঝানো হয়ে থাকে।  পাক ভারত উপমহাদেশে হযরত শব্দটি আলেম উলামাগনের নামের পূর্বে বিশেষ ভাবে ব্যবহার করা হয়ে থাকে।  ব্যক্তির নামের সাথে হযরত ব্যবহারের উদাহরণ হল: হযরত মুহাম্মাদ, হযরত মুসা, হযরত আবু বকর, হযরত উমর, হযরত উসমান এবং হযরত আলী  ইত্যাদি।  ‘হজরত’ আরবি শব্দ। অর্থ- নৈকট্য, মহাশয়, নেতা, জনাব। এটা একটি সম্মানসূচক উপাধি। সম্মানিত কোনো মানুষের নামের পূর্বে সম্মানার্থে ব্যবহৃত সম্মানসূচক সম্বোধন বিশেষ।  আরবি ভাষায় ‘হজরত’ শব্দের ব্যবহার বহূ আগে থেকেই চালু আছে। যেমন ইমাম জাহাবি, হাফেজ ইবনে কাসির (রহ.) প্রমুখ বিদ্বানগণ সম্মানিত ব্যক্তিদের সম্বোধনের ক্ষেত্রে এ শব্দ ব্যবহার করেছেন।  বস্তুত প্রত্যেক দেশের প্রচলিত সর্বোচ্চ সম্মানসূচক শব্দ হজরত নবী করিম (সা.) ও সাহাবায়ে কেরামের নামের পূর্বে ব্যবহৃত হয়ে থাকে। আর আরব দেশে উপনাম দিয়ে ডাকাকে সম্মানসূচক মনে করা হয়। যেমন আবুল কাসেম, আবু হুরায়রা ও আবু হাফছ ইত্যাদি।  বর্তমানে নামের শুরুতে শায়খ, সাইয়্যেদ ইত্যাদি শব্দে সম্বোধন করা হয়।  একইভাবে ভারতীয় উপমহাদেশে নামের শুরুতে জনাব, হজরত, হুজুর ও মাওলানা ইত্যাদি শব্দ ব্যবহার করা হয়। এটা সম্মানসূচক সম্বোধন।  আল্লাহতায়ালা কোরআনে কারিমে ‘পরস্পরকে মন্দ নামে ডাকতে নিষেধ করেছেন।’ -সূরা হুজুরাত: ১১  অতএব প্রচলিত উত্তম উপাধি কিংবা সম্বোধন দ্বারা কোনো মানুষকে আহবান করায় কোনো দোষ নেই। তবে যদি কেউ এর দ্বারা মন্দ অর্থ গ্রহণ করেন, সেজন্য তিনি দায়ী হবেন। যেমন মদিনায় মুসলমানরা হজরত রাসূলুল্লাহ (সা.) কে ‘রায়িনা’ বলতেন। -সূলা বাকারা: ১০৪  কিন্তু ইহুদিরা সেটা বলত গালি অর্থে। আরবিতে রায়িনা শব্দের অর্থ ‘অন্যকে রক্ষা করা বা দেখাশোনা করা। কিন্তু হিব্রু ভাষায় এ শব্দের অর্থ হলো- বোকা। এ জন্যে কোরআনে কারিমে এ নির্দেশ দেওয়া হয় যে, রায়িনার পরিবর্তে মুসলমানরা যেন উনযুর না বলে। ‘উনযুর না’ শব্দের অর্থ হলো- আমাদের দিকে লক্ষ্য করুন।  এ আয়াত থেকে বোঝা যায়, ইসলাম বড়দের সঙ্গে ও শিক্ষকদের সঙ্গে কথা বলার সময় উপযুক্ত শব্দ ব্যবহার এবং সম্মান প্রদর্শন ও আদব-কায়দা রক্ষার ওপর গুরুত্ব দেয়। একইসঙ্গে যেসব কাজ ধর্মীয় অনুভূতির প্রতি উপহাস কিংবা অবমাননার সুযোগ করে দেয় এবং শত্রুদেরকে অপব্যাখ্যার সুযোগ দেয়, সেসব কাজ থেকে মুসলমানদেরকে বিরত থাকতে হবে।  যেমন মুসলমানরা ‘রব’ বলতে আল্লাহতায়ালাকে বুঝেন, কিন্তু ফেরাঊন ‘রব’ বলতে নিজেকে বুঝিয়েছিল। -সূরা নাজিয়াত: ২৪  কোরআনে আল্লাহকে ‘মাওলানা’ (আমাদের প্রভু) বলা হয়েছে। -সূরা বাকারা: ২৮৬ ও –সূরা তওবা: ৫১  কিন্তু বান্দার ক্ষেত্রে ‘মাওলা’ বন্ধু বা গোলাম বা অভিভাবক অর্থে ব্যবহৃত হয়।  ‘মৌলভী’ অর্থ দুনিয়াত্যাগী, বড় আলেম, পণ্ডিত ও অধ্যাপক ইত্যাদি।  ভারতীয় উপমহাদেশে সম্মানসূচক সম্বোধন হিসেবে ‘মাওলানা’ (আমাদের অভিভাবক) বলা হয়ে থাকে।  ‘শরিফ’ অর্থ সর্বোচ্চ সম্মানিত। সে অর্থে কোরআন শরিফ, কাবা শরিফ ইত্যাদি বলা হয়। এমতাবস্থায় কেউ এমন সম্মানিত নয়, এমন স্থানকে বা কোনো কবরকে ‘শরিফ’ বলেন, তার জন্য তিনি দায়ী। কিন্তু সেজন্য কোরআনে কারিমকে কোরআন শরিফ বলা যাবে না, এমনটি নয়। একইভাবে জনাব, হুজুর, মাওলানা, হজরত ইত্যাদি শব্দ সম্মানসূচক অর্থে ব্যবহার করায় কোনো দোষ নেই।  বিষয়শ্রেণী:উপাধি বিষয়শ্রেণী:ইসলামি সম্মানসূচক উপাধি